“โนมูระฯ”ชี้ SET สัปดาห์นี้ Sideways Down จับตา GPD ไทย Q3-หุ้นเข้า FTSE รอบใหม่
 “โนมูระฯ”ชี้ SET สัปดาห์นี้ Sideways Down จับตาประกาศ GPD ไทย Q3-หุ้นเข้า FTSE รอบใหม่ 19 พ.ย.นี้ พร้อมชู TIDLOR, HMPRO, SAPPE หุ้นเด่น
“โนมูระฯ”ชี้ SET สัปดาห์นี้ Sideways Down จับตา GPD ไทย Q3-หุ้นเข้า FTSE รอบใหม่ 19 พ.ย.นี้ พร้อมชู TIDLOR,HMPRO,SAPPE หุ้นเด่น
16 พ.ย. 2564

 “ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์หน้า (15-19 พ.ย.64) มานำเสนอพร้อมปัจจัยที่ต้องติดตาม โดยครั้งนี้อ้างอิงข้อมูลจาก บล.โนมูระ พัฒนสิน ซึ่งระบุในบทวิเคราะห์ว่า สัปดาห์นี้ “Sideways Down” โดยให้แนวต้าน 1,645-1650 จุด แนวรับ 1,620-1,600 จุด
โดยสัปดาห์นี้แนะจับตา Thailand รายงาน GDP ไตรมาส 3/2564 จะรายงานวันที่ 15 พ.ย. Nomura คาดว่าคงหดตัวอัตราลดลง 2.2% เทียบไตรมาสก่อนหน้า โต 0.4% หรือ ลดลง 0.8% เทียบช่วงเดียวกันของปีก่อน ก่อนจะกลับมาขยายตัว 1.0% เทียบไตรมาสก่อนหน้า หรือ 0.7% เทียบช่วงเดียวกันของปีก่อน ในไตรมาส 4/2564
นอกจากนี้จับตารายงานยอดค้าปลีกเดือนต.ค.ของสหรัฐฯที่จะรายงาน 16 พ.ย 2564 นี้ Consensus คาดที่ 1.1% จาก 0.7% ในเดือนก่อน พ.ย.นี้
อีกทั้งจับตา EU Econ รายงาน GDP ไตรมาส 3/2564 วันที่ 16 พ.ย.นี้ Consensus คาดทรงตัว 2.2% เทียบไตรมาสก่อนหน้า และ โต 3.7% เทียบช่วงเดียวกันของปีก่อน
ขณะเดียวกันจับตา FTSE Rebalance จะประกาศรายชื่อหุ้นเข้า/ออก วันที่ 19 พ.ย. และจะมีผลราคาปิดวันที่ 17 ธ.ค.Nomura คาดรอบนี้ไม่มีหุ้นไทยเข้า/ออก
ด้านที่ประชุมศบค.ชุดใหญ่มีมติปรับลดพื้นที่สีแดงเข้มลง จาก 7 จังหวัด เหลือ 6 จังหวัด โดยลดระดับความเข้มงวดของจันทบุรีลงไปอยู่พื้นที่สีแดง ส่วนพื้นที่สีแดงเข้มที่เหลือ ได้แก่ ตาก นครศรีธรรมราช นราธิวาส ปัตตานี ยะลา สงขลา
ขณะที่มีมติเลื่อนการเปิดสถานบันเทิง ผับ บาร์ ไปเป็นหลังวันที่ 15 ม.ค. 2565 จากเดิมที่เคยกำหนดไว้เบื้องต้นคือ 1 ธ.ค.นี้ โดยหากเปิดเริ่มแรกอาจเป็นการ เปิดเฉพาะพื้นที่ เช่น ในพื้นที่เฝ้าระวังสูง พื้นที่เฝ้าระวัง หรือพื้นที่นำร่องการท่องเที่ยว ที่มีความเสี่ยงไม่มากก่อน
รวมทั้งโค้งสุดท้ายของการรายงานผลประกอบการ ไตรมาส 3/2564 ของกลุ่ม Real Sector รายงานออกมาแล้ว 122 บริษัท รายงานกำไรต่ำกว่าคาด 11.7% เหลืออีกราว 60 บริษัทที่มีคาดการณ์จาก Consensus คาดจะรายงานกำไรสุทธิรวมที่ 1.94 หมื่นล้านบาท 5.2% เทียบช่วงเดียวกันของปีก่อน ลดลง 0.3% เทียบไตรมาสก่อนหน้า โดยการรายงานงบจะสิ้นสุดในช่วงต้นสัปดาห์
ด้านกลยุทธ์การลงทุน : จับตารายงาน GDP ไตรมาส 3/2564 ของไทย 15 พ.ย. และโค้งสุดท้ายของการ รายงานงบไตรมาส 3/2564 กลยุทธ์แนะนำถือหุ้น 50% คงพอร์ตหลักกลุ่มที่จะ Outperform SET ได้แก่ ได้แก่ โรงไฟฟ้า(GPSC,GULF, BCPG) โรงพยาบาล(BDMS,BH) กลุ่มสื่อสาร ADVANC) ส่งออก(KCE,HANA, TU) โรงกลั่น(TOP, PTTGC)
สำหรับหุ้นเด่นสัปดาห์นี้ : แนะนำ TIDLOR, HMPRO, SAPPE ได้แก่ 1) บริษัท เงินติดล้อ จำกัด (มหาชน) หรือ TIDLOR และซื้อราคาเป้าหมาย 44 บาท เข้า MSCI Small Cap มีผล 30 พ.ย. + คาดเข้า SET50,2) บริษัท โฮม โปรดักส์ เซ็นเตอร์ จำกัด (มหาชน) หรือ HMORO แนะซื้อราคาเป้าหมาย 16 บาท Home Improvement ได้ประโยชน์ พ้นน้ำท่วม SSSGฟื้นตัว และ 3) บริษัท เซ็ปเป้ จำกัด (มหาชน) หรือ SAPPE แนะซื้อราคาเป้าหมาย 38 บาท PER ต่ำสุดกลุ่มเครื่องดื่ม ที่ฐานกำไร ไตรมาส 3/2564 ดีที่สุดในกลุ่ม Investment Theme